Vita:MÁV V43 sorozat

message: Ismét egy kiemelt szócikk, amelyet talán alaposabban át kellett volna nézni, mielőtt ezt a kitüntetést megkapja.
A cikk tartalmaz hibás megfogalmazást ("A mozdonyok elektronikus részét" - helyesen villamos részét - elektronika az egyenirányítókat leszámítva gyakorlatilag nincs benne), bizonyítatlan állításokat (pl."abban az időben nem lehetett antimagnetikus bandázshuzalt beszerezni.").
De a legnagyobb hibája szerintem, hogy stílusa mesélő, anekdotázó, semmiképpen sem méltó egy enciklopédikus igényű összeállításhoz. A benne szereplő állítások eredete nem visszakövethető. A végén felsorolt forrás- és hivatkozás jegyzék általános jellegű, nem köthető a cikk tartalmi állításaihoz.
thread_title: Átnézés

message: Végül mi lett a sorsa a francia filmhez készült szilinek?
A három hivatkozásból egy jó, az is csak egy kép a wikimedia commonson.
Nálam jók a hivatkozások. Gondolom a forgatás végén visszafestették. – B.Zsolt vita 2009. november 15., 22:10 (CET)
thread_title:  A francia filmhez készült szili 

message: :Mivel a szilit németek gyártották anno, talán más országba is kerültek?
replies: text: igen hova?

text: ––––V43-1092 vita 2010. április 27., 10:14 (CEST)
Hét db készült nyugaton, a többi hazai gyártású. Más országokba nem kerültek, egyedül a MÁV és A GySEV üzemelteti őket. – B.Zsolt vita 2010. április 27., 15:42 (CEST)
thread_title:  más országok? 

message: Milyen hosszú most akkor ?
A cikkben  15700 mm, itt pedig 15900 mm szerepel. Joda604 vita 2011. július 1., 17:32 (CEST)
thread_title:  A méret a lényeg 

message: Minden bizonnyal csak az 1xxx szériát fogják selejtezni amikor megjönnek a TRAXXok, ám mi lesz velük, szétvágják vagy belökik egy szakadékba ? hova tesznek majd ennyi mozdonyt ? Nem a cikk miatt csak kiváncsiságból kérdezem. Joda604 vita 2011. szeptember 25., 17:09 (CEST)
thread_title:  Selejtezés 

message: Állítólag a magyar állam csak 300 darab V43 mozdony gyártására vett licencjogot, a Ganz-Mávag viszont kb. 380-at épített és erre a gaz kapitalisták 1980 körül rájöttek. A már legyártott példányokat aztán később alkatrész-bányának, illetve totálkárosra balesetezett mozdonyok alteregójának használták a MÁV-nál. 82.131.210.163 (vita) 2012. június 19., 15:29 (CEST)
Ezt már korábban én is hallottam, de mivel ez erősen szóbeszéd vagy legenda, ezért én nem írnám bele a szócikkbe, max mint érdekesség, de semmiképp, mint tény! --B.Zsolt vita 2012. június 19., 21:01 (CEST)
thread_title:  Stikában stuka 

message: "A tapasztaltak gondot okoztak, ezért a vontatómotor-átvételi próbáknál a lehető legnagyobb szigorúsággal jártunk el, és a kommutációs vizsgálatok sikertelensége alapján az átvételt megtagadtuk. Hosszas tárgyalások után a szállító vállalta a vontatómotorok újratekercselését."
Ez most mi szó szerinti átvétel? Itt vitatják meg az átvétel részleteit?
Radice vita 2012. október 13., 20:34 (CEST)
thread_title:  Ez tényleg kiemelt? 

message: A V43 sorozat elöregedése a 2010-es évek kezdetétől már a vasúti közlekedés menetrendszerűségét is jelentősen akadályozza - mivel ezen mozdonyok többségét az eredeti max. 1600V vontatómotor-feszültség helyett 1100 voltra kellett lekorlátozni (1000A vontatóáram mellett).
Az anyagi avulás mellett az intézkedés egyik fő oka, hogy régi mozdonyoknak az új generációs (FLIRT, Taurus, TRAXX) állománnyal vegyesen kell üzemelniük - miközben a magyar vasútvonalak jelentős részén, különösen a Dunától keletre, a felsővezeték a névleges 25kV váltóáramnál alacsonyabb, 22kV-os feszültségszintet szolgáltat. Ilyen esetben a teljes terhelés közelében üzemeltetett V43 típusú mozdonyok erősáramú félvezető fokozata leéghet feszültség-tüske miatt, ha a vele azon betáplálási szakaszon haladó, modern villamos vontatójárművek áram-visszatáplálással járó fékezést alkalmaznak.
(Ezen esemény előfordulásának valószínűsége csekély, bekövetkezése azonban igen nagy kárt okoz, amelyért részben a mozdonyvezetők is felelnek anyagilag - így nem várható el részükről az elöregett mozdonyoknak az újkori állapotuk szerinti teljesítmény-szinten történő üzemeltetése.)
A motor-feszültséget korlátozó intézkedés mindazonáltal nagymértékben csökkenti a V43 mozdonnyal és 7 vagy több személykocsival, illetve sok tehervagonnal közlekedő vonatok gyorsító képességét - így a Szili vontatású szerelvények nem tudják behozni pl. a magyar vonalakon gyakori lassújelek (pályahibás sebesség-korlátozások) miatt összeszedett késést. Mivel a V43 széria a mai napig gyakran továbbít a menetrendben prioritást élvező Intercity szerelvényeket, a késedelem az emiatt visszatartott a gyors- és személyvonatokra is átterjed, napi szintűvé téve a menetrend-szerűtlenséget. 87.97.107.129 (vita) 2013. augusztus 25., 20:53 (CEST)
thread_title:  A sorozat aktuális problémái 

message: Több forrásban és a cikkben is olvastam: "mert a fázisváltót nem lehetett 25 kV feszültségre kiképezni"
Ez szerintem nagyon nem igaz. Egy teljes áttervezéssel biztos, hogy ment volna. A valós okot a hatásfokban látom. A V40 mozdonyok nagyszerűek voltak, azonban a fázis és periódusváltós mozdonyokban sok az energia átalakítás, ami a hatásfokot rontja. A szilícium egyenirányítós rendszer egyszerűbb, jobb hatásfokú. Egy vasúti technikában jártas szerkesztő kérem véleményezze, vagy cáfolja meg a mondataimat.
Robogos vita 2021. április 21., 16:05 (CEST)
thread_title:  Fázisváltó